ચાર વર્ષમાં ભાજપવાળા ‘ચાય પે ચર્ચા’થી શરૂ કરીને ‘પકોડે પે પાર્ટી ’ સુધી પહોંચી ગયા છે. રાહુલ બાબા પણ ક્યારેક બટેટાના મશીન તો ક્યારેક શિકંજીમાં અટવાઇ રહ્યા છે. આ સંજોગોમાં ચૂંટણી પંચ સમક્ષ ભલામણ કરવામાં આવી છે કે દરેક રાજકીય પક્ષ માટે કોઇને કોઇ ખાવાપીવાની ચીજ જ ચૂંટણી પ્રતીક તરીકે રાખવાનું ફરજિયાત કરી દો. કમસેકમ તે પછી કોઇ નેતા ‘હું ખાતો નથી ને ખાવા દેતો નથી’ નું સૂત્ર તો નહીં આપે. ચૂંટણી પંચ સુધી આવી ભલામણ પહોંચતા જ તમામ રાજકીય પક્ષો પોતપોતાનાં ચૂંટણી પ્રતીકો અંગે પ્રત્યાધાત આપવા માંડ્યા.